Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 693/11/8803	Košice II, XXXXX
EEČ : 2-64-11-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Obecný úrad XXXXX, číslo účtu XXXXX VÚB banka 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou 111/2011.

Skutková veta: 
V trestnej veci vedenej proti obvinenému XXXXX pre prečin ublíženia na zdraví podľa § 158 Tr. zákona, ktorého sa mal dopustiť tak, že

	- v Košiciach dňa XXXXX v čase o 06,25 hod. viedol osobné motorové vozidlo zn. Škoda 105, XXXXX po moste VSS v smere od ul. Osloboditeľov k sídlisku XXXXX, kde na moste VSS nezvládol riadenie vozidla, s vozidlom prešiel do proti smeru, kde spôsobil zrážku s oproti idúcim vozidlom zn. Škoda Fabia, EČV XXXXX NA, ktoré viedol vodič XXXXX, ktorý pri dopravnej nehode utrpel ľahkú ujmu na zdraví a to podvrtnutie krčnej oblasti chrbtice, pomliaždenie pravej prednej plochy hrudníka, pomliaždenie pravej temennej oblasti hlavy a pomliaždenie ľavého predlaktia s povrchovou kožnou odreninou, s dobou liečenia a práceneschopnosti do 42 dní.
Odôvodnenie: 
	Uznesením povereného príslušníka Okresného riaditeľstva PZ, ODI - ODN XXXXX, sp. zn. XXXXX zo dňa XXXXX bolo podľa § 206 ods.1 Tr. poriadku vznesené obvinenie XXXXX pre prečin ublíženia na zdraví podľa § 158 Tr. zákona na tom skutkovom základe, ako je to uvedené vo výrokovej časti tohto rozhodnutia.

	Preskúmaním príslušného spisovéhom materiálu som zistil, že v predmetnej veci sa koná o prečine, na ktorý zákona ustanovuje trest odňatia slobody, ktorého horná hranica neprevyšuje päť rokov v zmysle ustanovenia § 220 ods.1 Tr. poriadku.

	Obvinený a poškodený vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je trestne stíhaný, pričom svoje konanie oľutoval. Pokiaľ ide o náhradu škody, poškodený nežiada od obvineného náhradu škody, táto mu už bola vyplatená cestou povinného zmluvného poistenia motorového vozidla obvineného.

	Obvinený XXXXX zložil na účet Okresnej prokuratúry XXXXX II finančnú čiastku vo výške 200,-€, z ktorej 50% poukázal na peňažnú pomoc obetiam trestnej činnosti a zvyšných 50% poukázal v prospech Obecného úradu XXXXX, číslo účtu XXXXX (VÚB banka).

	Účastníci dohody zhodne vyhlásili, že zmier uzavreli slobodne, vážne, zrozumiteľne a určito. 

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný, považujem takýto spôsob rozhodnutia za dostačujúci z hľadiska naplnenia účelu Tr. zákona a preto som rozhodol tak, ako je to uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Igor Tokár
prokurátor